Tuomari sai baseball-lyönnistä suoraan haaroväliin - Katso video!
Baseball-tuomari Brad Myers koki kovia maanantaina pelatussa MLB-ottelussa.
Yhdysvaltojen MLB-liigassa tuomarina toimiva Brad Myers otti pahasti osumaa Cleveland Indiansin ja Cincinnati Redsin välisessä ottelussa. Reds-peluri Brandon Phillips tykitti pallon täyttä häkää kentälle, mutta pallo suuntautui yllättäen kohti kentällä päivystänyttä tuomaria.
Myers yritti väistää palloa hyppäämällä, mutta peliväline napsahtikin juuri sinne, minne se eniten voi sattua.
Tuomari joutui jättämään ottelun kesken, mutta hän selvisi kuin selvisikin tilanteesta vailla pahempia vammoja.
– Tuomarit ovat usein aika haavoittuvassa asemassa kentällä. Useimmiten he kuitenkin ehtivät ajoissa pallon tieltä pois. Tämä pallo taisi vain seurata häntä viimeiseen asti, kommentoi Indians-syöttäjä Corey Kluber mlb.comille.
Katso hurjan näköinen tilanne tästä!